અમેરિકાના પ્રમુખ ડોનાલ્ડ ટ્રમ્પે 13 માર્ચે સેક્રેટરી ઓફ સ્ટેટ રેક્સ ટિલરસનની હકાલપટ્ટી કરી. ટવીટ પર જાણ કરાઈ. આ કૃત્યએ ટીલરસન તો હરાજ કર્યા જ, સાથે સેક્રેટરી ઓફ સ્ટેટના હોદ્દાની ગરિમાને ઓછી કરી. બીજા એક ઘટનાક્રમમાં એટર્ની જનરલ - જેફ સેશને, ફેડરલ બ્યુરો ઓફ ઈનવેસ્ટિગેશનના ડેપ્યુટી ડાયરેક્ટર એનડ્રુ મેકકેબ પર નિશાન સાધ્યું. વ્હાઈટ હાઉસની ટીકાઓને પગલે મેકકેબે પદ છોડી દીધું હતું, નિવૃત્તિ નજીક હતી અને જમા પડેલી રજાઓ વાપરતાં હતા, તેમને પાણીચું અપાયું. ટ્રમ્પને વફાદાર ન રહેવાની સજા ભોગવવી પડી. ટ્રમ્પની આ બેચેનીનું કારણ સ્પેશિયલ કાઉન્સેલ રોબર્ટ મુલેરની તપાસ પણ હોઈ શકે. મુલેરે 2016ની ચૂંટણીમાં રશિયાના હસ્તક્ષેપની તપાસ કરતાં ટ્રમ્પની સંસ્થાના, રિઅલ એસ્ટેટના અને બ્રાન્ડિંગ બિઝનેસના રશિયાના રોકાણકાર સાથેના સંબંધો અંગે રેકર્ડ તપાસવા આદેશ આપ્યો. આ અંગે વ્હાઈટ હાઉસને પ્રશ્નોત્તરી પણ મોકલાઈ અને તે અંગે પ્રમુખની પુછપરછ થઈ શકે છે.